Suchinthana/ta-wikipedia huggingface dataset:
காசிநாத் (நடிகர்)

காசிநாத் (Kashinath (actor)) ஒரு நடிகர். இவர் கன்னடத் திரைப்படங்களில் நடித்துள்ளார்.  திரைப்படங்களை தயாரித்து, இயக்கியும் உள்ளார். இந்திய சமூகத்தால் ஏற்கப்படாத கருத்துகளை தன் திரைப்படங்களில் வலியுறுத்துவார். நடிகர் உபேந்திரா, இசையமைப்பாளர் வி. மனோகர்,  மற்றும் இயக்குநர் சுனில் குமார் தேசாய் போன்ற புதிய திறமையாளர்களை அறிமுகப்படுத்திய பெருமைக்குரியவராக அறியப்படுகிறார். மேலும் பல தொழில்நுட்ப வல்லுநர்களுடன் இணைந்து கன்னடத் திரையுலகில் வெற்றி பெற்றுள்ளார்.

இரட்டை அர்த்த வசனங்களையும் இவரது படங்களில் காண முடியும். ஏறத்தாழ நாற்பது திரைப்படங்களில் நடித்துள்ளார். இவரது திரைப்படங்களில் சில பிற மொழிகளில் மாற்றப்பட்டு வெளியாகியுள்ளன. முதன்முதலில் அமர மதுர பிரேம என்ற திரைப்படத்தில் நடித்தார். கடைசியான மிஸ்டர்,420 என்ற திரைப்படத்தில் நடித்தார். சில திரைப்படங்களைத் தயாரித்தும், நடனமாடியும், பாடியும் உள்ளார்.

திரைப்படங்கள்
 மிஸ்டர் 420

மேற்கோள்கள்

புற இணைப்புகள் 
 

கன்னடத் திரைப்பட நடிகர்கள்
வாழும் நபர்கள்
இந்தியத் திரைப்பட இயக்குநர்கள்
கன்னடத் திரைப்பட இயக்குநர்கள்
1951 பிறப்புகள்
2018 இறப்புகள்
கொமரலிங்கம்

கொமரலிங்கம் (ஆங்கிலம்:KOMARALINGAM-) இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம், மடத்துக்குளம் வட்டம், மடத்துக்குளம் ஊராட்சி ஒன்றியத்தில் இருக்கும் ஒரு பேரூராட்சி . மடத்துக்குளம் வருவாய் வட்டத்தின் வருவாய் கிராமம் (கிராம எண்:39)  ஆகும்.

பெயர் சிறப்பு
கொங்கு நாட்டில் வாழ்ந்த வள்ளல்களில் குமணவள்ளல் பின் வந்தோர் இவ்வூரை தலைநகராகக் கொண்டு ஆட்சி செய்ததாக அறியப்படுகிறது. அக்காலத்தில் இவ்வூர் அமராவதி ஆற்றின் கரையில் இருந்ததால் கரையூர் என அழைக்கப்பட்டதாக இங்குள்ள கல்யாண பெருமாள் கோவில் கல்வெட்டு தெறிவிக்கிறது.

அமைவிடம்
பழனியிலிருந்து உடுமலைப்பேட்டை செல்லும் வழியில் பழனியிலிருந்து சுமார் 22 கி.மீ.தூரத்திலும், உடுமலைப்பேட்டையிலில் இருந்து 12 கி.மீ.தூரத்திலும் அமைந்து உள்ளது. கடல் மட்டத்திலிருந்து 415 மீட்டர் உயரத்தில் உள்ளது. இந்த கிராமத்திலிருந்து வட கிழக்கே சுமார் 7 கி.மீ தூரத்தில் ஐவர்மலை சமணர் குகைகள்  அமைந்துள்ளது.

முக்கிய பயிர்
இங்கு நெல் (பாரம்பரிய நெல் ரகங்கள்), கரும்பு, வாழை அதிகமாக விளைகின்றன. இது அமராவதியாற்றின் வடக்குக் கரையில் அமைந்துள்ளதால் செழிப்பான நிலப்பகுதியாகும்.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, கொழுமம் கிராமத்தில் 1816 வீடுகள் உள்ளது. இவ்வூரில் 11737 பேர் வசிக்கின்றார்கள்.இதில் ஆண்கள் 5888,பெண்கள்5849 பாலின விகிதம் 962. எழுத்தறிவு பெற்றவர்கள் 6467 பேர். இதில் 3726 பேர் ஆண்கள்; 2741 பேர் பெண்கள். எழுத்தறிவு பெற்றுள்ளோர் சதவீதம் 62.38%. ஆறு வயதுக்குட்பட்டோர் மொத்தம் 1341 ஆண் குழந்தைகள் 680,பெண் குழந்தைகள் 661 ஆவர்.

நிர்வாக அலகு
மாவட்டம்: திருப்பூர்
வருவாய் கோட்டம்: உடுமலை
வட்டம்:மடத்துக்குளம்
வருவாய் கிராமம்: கொமரலிங்கம்
பேரூராட்சி:கொமரலிங்கம்.

வெளி இணைப்புகள் 
 விக்கிமேப்பியாவில் கொமரலிங்கம்அமைவிடம்

மேற்கோள்கள் 

திருப்பூர் மாவட்டத்திலுள்ள கிராமங்கள்
சந்தன மேரி

சந்தன மேரி பெண்கள் உரிமைகள், ஒடுக்கப்பட்ட மக்களின் உரிமைகள் தொடர்பாகச் செயற்பட்டுவரும் ஒரு பொதுவுடமைச் சமூகச் செயற்பாட்டாளர்.  இவர் உழைக்கும் பெண்கள் இயக்கம் என்ற அமைப்பைத் தொடங்கி நடத்தி வருகிறார்.  இவர் சமூகக் கருத்துக்கள் உள்ள பாடல்களை பாடவும் வல்லவர்.

இளமைக் கால வாழ்வு 
பர்மாவில் படைத்துறை ஆட்சி ஏற்பட்ட போது சிறு வயதில் தமிழகத்தில், சிவகங்கை மாவட்டம் சூராணத்துக்கு இடம்பெயர்ந்தார்.

விருதுகள் 
2013 இக்கான நீயா நானாவின் சமூகப் போராளிக்கான விருதை இவர் பெற்றார்.

மேற்கோள்கள் 

தமிழ்ப் பெண் சமூகப் போராளிகள்
தமிழ்ப் பொதுவுடமைவாதிகள்
தமிழ்ப் பெண் பெண்கள் உரிமைகள் செயற்பாட்டாளர்கள்
பாகுபலி (திரைப்படம்)

பாகுபலி (Baahubali) என்பது சூலை 2015ல் வெளியான தெலுங்குத் திரைப்படம் ஆகும். இது தமிழிலும் மூலப் பதிப்பாகவே வெளியானது. இந்தியிலும், மலையாளத்திலும் டப்பிங் முறையில் மொழிமாற்றம் செய்யப்பட்டு ஒரே நேரத்தில் திரையிடப்பட்டது. இதனை இராஜமௌலி இயக்கியுள்ளார். 3-டி (முப்பரிமாண) தொழில்நுட்பத்தில் 250 கோடி மதிப்பீட்டில் உருவானது.

நடிகர்கள்
பிரபாஸ் - சிவு, சிவுடு (எ) பாகுபலி (அ) மகேந்திர பாகுபலி & அமரேந்திர பாகுபலி
அனுஷ்கா - தேவ சேனா
ராணா - பல்வாள் தேவன் / பல்லாள தேவா
தமன்னா - அவந்திகா
ரம்யா கிருஷ்ணன் - சிவகாமி 
சத்யராஜ் - கட்டப்பா
நாசர் - பிங்கள தேவன் / பிஜ்ஜல தேவா
ரோகிணி - சங்கா 
ராகேஷ் வர்ரே - பல்வாள் தேவன் / பல்லாள தேவா வின் நண்பன்
தனிகெல்லா பரணி - சுவாமிஜி
அதிவி செஷ் - பத்ருடு / பத்ரா
பிரபாகர் - கலகேய அரசர்
சுதீப் (பிரதிமை) - அஸ்லாம் கான் 
எஸ். எஸ். ராஜ மௌலி (பிரதிமை) 
நோரா ஃபாடெஹி (பிரதிமை)
ஸ்கேர்லெட் மெல்லிஸ் வில்சன் (பிரதிமை)
கேப்ரிலா பெர்டான்டே (பிரதிமை)
மற்றும் பலர்

இசை
மேலும் விவரங்களுக்கு பாகுபலி (ஒலி வரி).

மேற்கோள்கள்

வெளி இணைப்புகள் 
 மாலைமலர் தளத்தில் விமர்சனம்
 பாகுபலி திரைப்படம்-செய்தி 

2015 தெலுங்குத் திரைப்படங்கள்
2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
இராஜமௌலி இயக்கிய திரைப்படங்கள்
பன்மொழித் திரைப்படங்கள்
நாசர் நடித்த தமிழ்த் திரைப்படங்கள்
சத்யராஜ் நடித்த திரைப்படங்கள்
தமன்னா நடித்த திரைப்படங்கள்
ரம்யா கிருஷ்ணன் நடித்த திரைப்படங்கள்
பிரபாஸ் நடித்த திரைப்படங்கள்
இந்தியத் தெலுங்குத் திரைப்படங்கள்
1753

1753  (MDCCLIII) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.

நிகழ்வுகள் 
 மார்ச் 1 - சுவீடனில் கிரெகொரியின் நாட்காட்டி அறிமுகப்படுத்தப்பட்டது. புதிய நாட்காட்டிக்கும் பழைய யூலியன் நாட்காட்டிக்கும் இடையிலான 11 நாட்கள் வேறுபாட்டினால் பெப்ரவரி 17 இற்கு அடுத்த நாள் மார்ச் 1 ஆக்கப்பட்டது.

 மே 1 - கரோலஸ் லின்னேயஸ் "உயிரினங்களின் வகைப்பாடு" (Species Plantarum) என்ற நூலை வெளியிட்டார்.
 சூலை 7 - பிரித்தானிய நாடாளுமன்றம் யூதர்களுக்குக் குடியுரிமை வழங்கியது.
</onlyinclude>

பிறப்புக்கள் 
 டிசம்பர் 3 - சாமுவேல் கிராம்டன், ஆங்கிலேயக் கண்டுபிடிப்பாளர் (இ. 1827)

இறப்புகள் 
 ஜனவரி 11 - சர் ஹேன்ஸ் ஸ்லோன், ஐரிய மருத்துவர் (பி. 1660)

1753 நாற்காட்டி

மேற்கோள்கள்
சின்னி ஜெயந்த்

சின்னி ஜெயந்த் (ஆங்கிலம்:Chinni_Jayanth, பிறப்பு: ஜூலை 26, 1960) ஒரு தமிழ் நகைச்சுவை நடிகர், திரைப்படத் தயாரிப்பாளர், இயக்குநர் மற்றும் பலகுரலில் பேசும் கலைஞர் ஆவார். இவர் 1984ஆம் ஆண்டு ரஜினிகாந்த் நடித்த கை கொடுக்கும் கை என்ற படத்தின் மூலம் தமிழ்த் திரைப்படத்துறையில் அறிமுகமானார். இவர் 300க்கும் அதிகமான திரைப்படங்களுக்கு மேல் நடித்துள்ளார். 30 வருடங்களுக்கு மேல் இவர் திரைத்துறையில் நடித்து வருகின்றார்.

தமிழக அரசு வழங்கும் கலைமாமணி விருதினை 2009 ஆம் ஆண்டு பெற்றார். இவர் பல குரல் ஆராய்ச்சி செய்து வருவதற்காக சர்வதேச திறந்தவெளி மாற்று மருத்துவப் பல்கலைக்கழகத்தின் கெளரவ டாக்டர் பட்டமும் பெற்றுள்ளார்.

ஆரம்ப கால வாழ்க்கை 
சின்னி ஜெயந்த் , சென்னை ராமகிருஷ்ணா மிஷன் மாணவர் இல்லத்தின் முன்னாள் மாணவர் ஆவார். இவர் ராயப்பேட்டை புதிய கல்லூரியில் படிக்கச் சென்றார். பின்னர் தரமணியில் உள்ள தமிழ்நாடு திரைப்பட மற்றும் தொலைக்காட்சி நிறுவனத்தில் தனது நடிப்பு படிப்பை (டிப்ளமோ இன் பிலிம் டெக்னாலஜி, DFTech) முடித்தார்.

சினிமா வாழ்க்கை 
இயக்குநர் மகேந்திரன் இயக்கத்தில் நடித்த கை கொடுக்கும் கை படத்தில் விசித்திரமான வில்லனுக்கு துணை வேடத்தில் நடித்து 1984 இல் ஜெயந்த் தனது நடிப்புத் தொழிலைத் தொடங்கினார்.

இவர் தனது தனித்துவமான நகைச்சுவை பாணியால் தனக்கென ஒரு சிறப்பம்சத்தை உருவாக்கினார், அதில் சில தனித்துவமான வார்த்தைகளான கில்ஃபான்ஸ், சில்ஃபான்ஸ் போன்றவற்றை உருவாக்கியது, இது இளைஞர்களிடையே கோபத்தை ஏற்படுத்தியது. கிழக்கு வாசல் , இதயம் , கன்ணெதிரே தோன்றினால் மற்றும் சின்ன புள்ள போன்ற திரைப்படங்களில் அவரது துணை வேடங்கள் பார்வையாளர்களால் விரும்பப்படுகின்றன.

ஜெயந்தின் நடிப்பில் சின்ன புள்ள (1994) ரேவதியுடன் நல்ல வரவேற்பு கிடைத்தது. இந்த படத்தில் ஜெயந்த் மனநலம் குன்றிய நபராக நடித்துள்ளார். இந்த படம் இவரது நிறுவனமான அஷ்டலட்சுமி கிரியேட்டர்ஸின் முதல் தயாரிப்பாகும்.

இவரது இயக்கத்தில் அறிமுகமாகியது உனக்காக மட்டும் என்ற படம். இவர் இயக்கிய இரண்டாவது படம் கானல் நீர் , இது ஜே.கே. ரித்தேஷ் மற்றும் மனிஷா சட்டர்ஜி ஆகியோரை முக்கிய கதாபாத்திரங்களில் அறிமுகப்படுத்தியது.

இவரது கடைசி இயக்கம் நீயே என் காதலி (2010) திரைப்படம், மற்றும் திரை நாடகத்தில் முக்கிய பங்கு வகித்தது. இந்த படத்தை சென்னை சுஷ்மா மல்டிமீடியா, எச்டி ஸ்டுடியோவில் நிபுணர்கள் சுரேஷ் மேனன் மற்றும் பிரையன் ஜென்னிங்ஸ் தரப்படுத்தினர்.

மேற்கோள்கள்

வெளியிணைப்புகள்

 
சின்னி ஜெயந்த் நடித்த படங்கள் 
சின்னிஜெயந்துக்கு டாக்டர் பட்டம் 

தமிழ்த் திரைப்பட நடிகர்கள்
1960 பிறப்புகள்
தமிழ் நகைச்சுவை நடிகர்கள்
வாழும் நபர்கள்
தமிழ்நாட்டுத் திரைப்பட நடிகர்கள்
கலைமாமணி விருது பெற்றவர்கள்
பரட்டை என்கிற அழகுசுந்தரம்

பரட்டை என்கிற அழகுசுந்தரம் என்பது 2007-இல் வெளிவந்த தமிழ்த் திரைப்படம் ஆகும். இப்படத்தினை சுரேஷ் கிருஷ்ணா இயக்கியுள்ளார். இப்படம் 2005-இல் வெளிவந்த ஜோகி என்னும் கன்னடத் திரைப்படத்தின் தமிழ்ப்பதிப்பு ஆகும்.

வெளியிணைப்புகள்
பரட்டை என்கிற அழகு சுந்தரம்-திரைவிமர்சனம்
 

2007 தமிழ்த் திரைப்படங்கள்
இந்தியத் தமிழ்த் திரைப்படங்கள்
தனுஷ் நடித்துள்ள திரைப்படங்கள்
மீரா ஜாஸ்மின் நடித்த திரைப்படங்கள்
சந்தானம் நடித்த திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
நாசர் நடித்த தமிழ்த் திரைப்படங்கள்
அம்பரீஷ்

அம்பரீஷ் (Ambareesh, மே 29, 1952 – 24 நவம்பர் 2018),) கன்னடத் திரைப்பட நடிகர் மற்றும் அரசியல்வாதி ஆவார். இவர் கர்நாடகாவின், மண்டியா மாவட்டம், மலவள்ளி தாலுகாவில் உள்ள தொட்டஅரசினகெரே கிராமத்தில் பிறந்தார். இவர் 1972 முதல் 2012 வரை பல கன்னடத் திரைப்படங்களில் நடித்தார்.  கர்நாடக அரசின் திரைப்பட விருதும், நந்தி விருதும் பிற சிறப்பு விருதுகள் பலவற்றையும் பெற்றுள்ளார். இவர் இந்திய தேசிய காங்கிரஸ் கட்சியின் உறுப்பினர் ஆவார். இவர் நடித்த திரைப்படங்களின் எண்ணிக்கை இருநூறைத் தாண்டும். இவர் ரஜினியுடன் பிரியா என்ற தமிழ் படத்தில் நடித்தார்.

இறப்பு 
கன்னட நடிகர் அம்பரீஷ்  சிறுநீரகக் கோளாறால் அவதிப்பட்டு வந்த நிலையில் நவம்பர் 24, 2018 அன்று இரவு 11 மணியளவில் மாரடைப்பு காரணமாக, பெங்களூரில் உள்ள ஒரு தனியார் மருத்துவமனையில் காலமானார்.

திரைப்படங்கள் 
 நாகரஹாவு
 பங்காரத கள்ள
 சீதையல்ல சாவித்ரி
 மகதேஸ்வர பூஜாபல
 சுபமங்களா
 பாக்கியஜோதி
 ஒந்தே ரூப எரடு குணா
 தேவர கண்ணு
 ஹுடுகாடத ஹுடுகி
 கதாசங்கமா

சான்றுகள் 

கன்னடத் திரைப்பட நடிகர்கள்
2018 இறப்புகள்
1952 பிறப்புகள்
இந்திய தேசிய காங்கிரஸ் அரசியல்வாதிகள்
12வது மக்களவை உறுப்பினர்கள்
13வது மக்களவை உறுப்பினர்கள்
14வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தென்னிந்திய பிலிம்பேர் விருதுகளை வென்றவர்கள்
கர்நாடக அரசியல்வாதிகள்
கர்நாடக நபர்கள்
துரைராசா ரவிகரன்

துரைராசா ரவிகரன் (Thurairasa Ravikaran) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

இரவிகரன் 2013 மாகாணசபைத் தேர்தலில் ஈழமக்கள் புரட்சிகர விடுதலை முன்னணியினால் பரிந்துரைக்கப்பட்டு தமிழ்த் தேசியக் கூட்டமைப்பு வேட்பாளராக முல்லைத்தீவு மாவட்டத்தில் போட்டியிட்டு 8,868 விருப்பு வாக்குகள் பெற்று வட மாகாண சபைக்குத் தேர்ந்தெடுக்கப்பட்டார். இவர் மாகாண சபை உறுப்பினராக 2013 அக்டோபர் 14 இல் கொழும்பில் முதலமைச்சர் க. வி. விக்னேஸ்வரன் முன்னிலையில் உறுதிமொழி எடுத்துக்கொண்டார். இவர் வட மாகாண சபையில் மீன்பிடி, போக்குவரத்து, வணிக, மற்றும் ஊராட்சி அமைச்சருக்கு ஆலோசகராக நியமிக்கப்பட்டார்.

2024 நவம்பர் 14 இல் நடைபெற்ற 2024 நாடாளுமன்றத் தேர்தலில் இவர் இலங்கைத் தமிழரசுக் கட்சியின் சார்பில் வன்னி தேர்தல் மாவட்டத்தில் போட்டியிட்டு வெற்றி பெற்று நாடாளுமன்றத்திற்கு தெரிவானார்.

தேர்தல் வரலாறு

மேற்கோள்கள்

ஈழமக்கள் புரட்சிகர விடுதலை முன்னணியின் உறுப்பினர்கள்
வாழும் நபர்கள்
1959 பிறப்புகள்
வட மாகாண சபை உறுப்பினர்கள்
முல்லைத்தீவு மாவட்ட நபர்கள்
தமிழ்த் தேசியக் கூட்டமைப்பு அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
இலங்கைத் தமிழ் அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
இலங்கைத் தமிழரசுக் கட்சி அரசியல்வாதிகள்
ராஜேஷ் (கன்னட நடிகர்)

ராஜேஷ், கன்னடத் திரைப்பட நடிகர் ஆவார். இவர் பெங்களூரில் பிறந்தார். 
‘நம்ம ஊரு’, ‘கங்கெ கௌரி’, ‘சதீ சுகன்யா’, பெளுவலத மடிலல்லி’, ‘கப்பு பிளுபு’, ‘பிருந்தாவன’, ‘போரெ கௌட பெங்களூரிகெ பந்த’, ‘மரெயத தீபாவளி’, பிரதித்வனி, ‘காவேரி’, ‘தேவர குடி’, ‘பதுகு பங்காரவாய்து’, ‘சொசே தந்த சௌபாக்கிய’, முகியத கதை, பிடுகடெ, தேவரதுட்டு, ‘கலியுக’, பிதாமக உள்ளிட்ட படங்களில் நடித்துள்ளார்.
இவரது மொழிப் புலமையாலும், நடிப்புத் திறனாலும் அறியப்படுபவர். இவருக்கு கலாதபஸ்வி என்ற சிறப்புப் பெயர் உண்டு. கல்விக்கூடம் ஒன்றில் இவருக்கு முனைவர் பட்டம் வழங்கிச் சிறப்பிக்கப்பட்டார்.

சான்றுகள்

1935 பிறப்புகள்
கன்னடத் திரைப்பட நடிகர்கள்
வாழும் நபர்கள்
ராம நாராயணன்

இராம நாராயணன், (Rama Narayanan, ஏப்ரல் 3, 1949 - சூன் 22, 2014) இந்தியத் திரைத்துறையைச் சார்ந்தவர். தென்னிந்திய மொழிகளில் திரைப்படங்களை இயக்கியவர். தயாரிப்பு பணிகளையும் செய்துள்ளார். இவரது திரைப்படங்களில் பலவற்றில் விலங்குகள் பயன்படுத்தப்பட்டிருக்கின்றன. 36 ஆண்டுகளில் 125 திரைப்படங்களை இவர் இயக்கியுள்ளது ஓர் உலக சாதனையாகும். தமிழ்த் திரைப்படத் தயாரிப்பாளர்கள் சங்கத்தின் தலைவராகவும் இருந்தவர். இவர் ஒரு மலேய மொழிப் படத்தை இயக்கியுள்ளார். சில திரைப்படங்களுக்கு கதையும் எழுதினார்.

திரைப்படங்கள்
குட்டிப் பிசாசு (தமிழ், தெலுங்கு, கன்னடம்), சுமை, ஆடிவெள்ளி, சிவப்பு மல்லி, சிங்கக்குட்டி, வேங்கையின் மைந்தன், சிவந்த கண்கள், சூரக்கோட்டை சிங்கக்குட்டி, கந்தா கடம்பா கதிர்வேலா, திருப்பதி ஏழுமலை வெங்கடேசா ஆகிய திரைப்படங்களில் பணி புரிந்துள்ளார்.

தயாரித்தவை
கண்ணா லட்டு தின்ன ஆசையா

இறப்பு 
இராம நாராயணன் சிறுநீரகக் கோளாறால் பாதிக்கப்பட்டிருந்தார். இதற்காக சிங்கப்பூரில் உள்ள ஓர் மருத்துவமனையில்  சிகிச்சை பெற்று வந்தார். 2014 சூன் 22 அன்று சிகிச்சை பலனளிக்காமல் சிங்கப்பூரில்  மரணமடைந்தார்.

மேற்கோள்கள்

வெளி இணைப்புகள் 
 ராமநாராயணன் மறைவு : செட்டிநாடு திரையுலகத்திற்கு வழங்கிய மாமணி என கருணாநிதி இரங்கல்
 ராம நாராயணன்: தமிழ்த் திரையுலகின் அம்புலி மாமா!
 ராம.நாராயணன் உடல் தகனம்

1949 பிறப்புகள்
2014 இறப்புகள்
சென்னைத் திரைப்பட இயக்குநர்கள்
சென்னை திரைப்படத் தயாரிப்பாளர்கள்
சென்னை திரைக்கதை எழுத்தாளர்கள்
தமிழ்த் திரைப்பட இயக்குநர்கள்
கன்னடத் திரைப்பட இயக்குநர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
தர்ஷன் (நடிகர்)

தர்சன், கன்னடத் திரைப்பட நடிகர் ஆவார். இவரது தந்தை தூகுதீப சீனிவாஸ் திரைப்பட நடிகர் ஆவார். 2001இல் நடிக்கத் தொடங்கிய தர்ஷன், ஏறத்தாழ 60 திரைப்படங்களில் நடித்துள்ளார். இவர் வனவிலங்கு ஆர்வலர் ஆவார். மெஜஸ்டிக் என்ற திரைப்படத்தின் மூலம் பரவலாக அறியப்பட்டார். இவர் நடித்த படங்களில் சில, தமிழில் இருந்தும், தெலுங்கில் இருந்தும் மறு ஆக்கம் ஆனவை என்பது குறிப்பிடத்தக்கது. 2013இல், புல்புல், பிருந்தாவன என்ற திரைப்படங்களில் நடித்தார். சிறந்த நடிகருக்கான சீமா, பிலிம்பேர், சுவர்ண விருதுகளைப் பெற்றவர்.

சான்றுகள்

மேற்கோள்கள்

வாழும் நபர்கள்
கன்னடத் திரைப்பட நடிகர்கள்
1977 பிறப்புகள்
கணேஷ் (நடிகர்)

கணேஷ் கன்னடத் திரைப்பட நடிகர் ஆவார். செல்லாட்டா என்ற கன்னடப் படத்தில் முக்கிய வேடத்தில் நடித்தார். முங்காரு மலே என்ற படத்தின் மூலம் புகழ் பெற்றார். இவர் தொலைக்காட்சித் தொடர்களிலும் நடித்தவர். சிறந்த திரைப்பட நடிகருக்கான விருதை இரண்டு முறை பெற்றவர். இருபதுக்கும் அதிகமான திரைப்படங்களில் நடித்தவர்,

சான்றுகள்

மேற்கோள்கள்

வாழும் நபர்கள்
கன்னடத் திரைப்பட நடிகர்கள்
1977 பிறப்புகள்
தென்னிந்திய பிலிம்பேர் விருதுகளை வென்றவர்கள்
1978 பிறப்புகள்
கனகராயன் ஆறு

கனகராயன் ஆறு () என்பது இலங்கையின் வடமாகாணத்தில் உள்ள ஓர் ஆறாகும்.  இந்த ஆறு வடக்கு வவுனியாவில்  பாய்வதற்கு முன் கிழக்கு வவுனியா மாவட்டத்திற்கு அருகில் உள்ள ஓமந்தை என்னும் இடத்தில் உற்பத்தியாகி வவுனியா, முல்லைத்தீவு மற்றும் கிளிநொச்சி மாவட்டங்களின் ஊடாகச் சென்று கடலுடன் கலக்கிறது. இந்த ஆறு கடற்காயலான சுண்டிக்குளத்தில் கலக்கிறது.

மேற்கோள்கள் 

முல்லைத்தீவு மாவட்டம்
வட மாகாண ஆறுகள்
கிளிநொச்சி மாவட்ட ஆறுகள்
வவுனியா மாவட்டம்
பாபாசாகிப் பீம்ராவ் அம்பேத்கர் பல்கலைக்கழகம்

பாபாசாகிப் பீம்ராவ் அம்பேத்கர் பல்கலைக்கழகம், உத்தரப் பிரதேச மாநிலத்‌தின் தலைநகரமான லக்னோவில் உள்ளது. அம்பேத்கரின் நினைவாக பெயரிடப்பட்ட இப்பல்கலைக்கழகம் இந்திய அரசுக்குச் சொந்தமானது.

துறைகள்
அம்பேத்கர் ஆய்வு
இயற்பியல்
உயிரியல்
கல்வி
சுற்றுச் சூழலியல்
தொழினுட்பம்
பொறியியல் (கட்டிடப் பொறியியல், கணிப்பொறியியல், மின்னணுப் பொறியியல், இயந்திரப் பொறியியல்)

சான்றுகள்

வெளியிணைப்புகள்
 இணையதளம்

மேற்கோள்கள்

உத்தரப் பிரதேசப் பல்கலைக்கழகங்கள்
இந்திய நடுவண் பல்கலைக்கழகங்கள்
அம்பேத்கர்
வித்யூத் ஜம்வால்

வித்யூத் ஜம்வால், (ஆங்கிலம்:Vidyut Jammwal, பிறப்பு:டிசம்பர் 10, 1980) ஓர் இந்தியத் திரைப்பட நடிகர். இவர் வடிவழகனாகவும், தற்காப்புக் கலைஞராகவும் உள்ளார். இந்தி, தமிழ், தெலுங்கு மொழிகளில் உருவான திரைப்படங்களிலும் நடித்துள்ளார். விஜய் விருது, பிலிம்பேர் விருது ஆகியவற்றைப் பெற்றவர். களரிப்பயிற்று என்ற கலையையும் கற்றவர்.

வாழ்க்கை
2011இல், ஃபோர்ஸ் என்ற இந்தி படத்தில் அறிமுகமானார். தமிழில் பில்லா 2, துப்பாக்கி ஆகிய திரைப்படங்களில் நடித்தார். எதிர்நாயகன் வேடங்களில் நடித்தவர்.

சான்றுகள்

1980 பிறப்புகள்
வாழும் நபர்கள்
இந்தியத் திரைப்பட நடிகர்கள்
அக்கராயன் ஆறு

அக்கராயன் ஆறு என்பது இலங்கையின் வடமாகாணத்தில் அமைந்துள்ள ஓர் ஆறாகும். இது முல்லைத்தீவின் வடமேற்குப் பகுதியில் உருவாகிறது. இந்த ஆறு முல்லைத்தீவு மாவட்டம் மற்றும் கிளிநொச்சி மாவட்டம் போன்ற மாவட்டங்களில் பாய்கிறது. இந்த ஆறு யாழ் மாவட்டத்தின் யாழ்ப்பாணக் கடல்நீரேரியில் கலக்கிறது.

மேற்கோள்கள் 

வட மாகாண ஆறுகள்
கிளிநொச்சி மாவட்ட ஆறுகள்
தீன் தயாள் உபாத்யாய் கோரக்பூர் பல்கலைக்கழகம்

தீன் தயாள் உபாத்யாய் கோரக்பூர் பல்கலைக்கழகம், உத்தரப் பிரதேசத்தின் கோரக்பூர் நகரத்தில் உள்ளது.
இது உத்தரப் பிரதேச மாநில அரசின் கட்டுப்பாட்டில் உள்ளது.

துறைகள்
அறிவியல் துறை
கலைத்துறை
பொருளியல்
சட்டம்
உழவு

ஆய்வு மையங்கள்
இயற்பியல்
வேதியியல்
கணிதம்

முன்னாள் மாணவர்கள்
ராஜ்நாத் சிங், பாரதீய சனதா கட்சி

சான்றுகள்

இணைப்புகள்
தளம்

மேற்கோள்கள்

உத்தரப் பிரதேசப் பல்கலைக்கழகங்கள்
ஐஓஎஸ் 5

ஐஓஎஸ் 5 அப்பிள் நிறுவனத்தால் வெளியிடப்படும் ஐஓஎஸ் நகர்பேசி இயங்குதளத்தின் ஐந்தாம் பதிப்பாகும். செப்டம்பர் 10, 2012 அன்று இந்த இயங்குதளம் அறிமுகம் செய்துவைக்கப்பட்டது. இந்தப்பதிப்பின் மூலம் ஐபோன் 3ற்கான ஆதரவு மற்றும் ஐபோட் டச் இரண்டாம் தலைமுறை கருவிகளுக்குமான ஆதரவு நிறுத்தப்பட்டது. ஐபோன் 3ஜிக்குப் பிந்திய நகர்பேசிகளுக்கு இந்த இயங்குதளம் ஆதரவை வழங்கியது.

அக்டோபர் 11, 2011 இல் அப்பிள் நிறுவனத்தின் தலமையகத்தில் நடைபெற்ற நிகழ்வு ஒன்றில் ஐபோன் 4எஸ் அறிமுகம் செய்யபட்டதுடன், இந்தப் பதிப்பு ஐஓஎஸ்உடன் ஐகிளவுட், பயனருக்கு குரல்மூலம் உதவியாளராகப் பணியாற்றும் சிரி ஆகியவை மேலதிகமாக சேர்க்கப்படன.

ஐகிளவுட்
ஐகிளவுட் செயலி மூலம் பயனர்கள் தங்கள் படிமங்கள், பாடல்கள் போன்ற இலத்திரணியல் கோப்புகளை முகிலக் கணனிகளில் சேமித்து வைக்கக்கூடியதாக உள்ளமை ஒரு சிறப்பியல்பாகும். ஒவ்வொரு பயனரும் ஐந்து ஜிகாபைட் அளவுள்ள சேமிப்பிடத்தை முகிலக் கணனிகளில் பெற்றுக்கொண்டனர்.

ஏனைய செயற்பாடுகள்
இந்தப் பதிப்பு ஐஓஎஸூடன் ஐமெசேஜஸ் எனும் செயலி வெளியிடபட்டது. இந்தச் செயலி மூலம் ஐஓஎஸ் சார் இயங்குதளத்தில் இயங்கும் எந்தக்கருவியைப் பயன்படுத்தும் பயனருக்கும் செய்திகளை அனுப்பும் வசதி செய்துகொடுக்கப்பட்டது. இது வரை ஐபோட் டச் போன்ற கருவிகளை செய்திகளைப் பரிமாறும் வசதிகள் இல்லாதிருந்த போதும் இம்முறை மூலம் ஐபோட் டச் பயனர்களும் செய்திகளை அனுப்பிப்பெறும் வசதியைப் பெற்றுக்கொண்டனர்.

ரிமைண்டர்ஸ் எனும் புதிய செயலி இந்தப்பதிப்பில் இணைக்கப்பட்டதுடன் இந்த செயலி மூலம் பயனர்கள் தாம் செய்ய வேண்டிய காரியங்களை குறுத்து வைத்துக்கொள்ளக்கூடிய வசதி வாய்ப்பு வழங்கப்பட்டது.

நியூஸ்ஸ்டான்ட் எனும் புதிய செயலியும் இந்தப்பதிப்பில் இணைக்கப்பட்டது. இந்தச்செயலியின் மூலம் பயனர் சந்தா செலுத்தியுள்ள சஞ்சிகைகள், பத்திரிகைகள் போன்றவற்றை வாசித்துக்கொள்ளலாம்.

மேலும் ஐஓஎஸ் 5 மூலம் கம்பியற்ற முறையில் ஐடியூன்ஸ் உடன் தொடர்பாடக்கூடிய வசதி வழங்கப்பட்டது. முந்தைய பதிப்புகளில் ஒரு ஐஓஎஸ் மூலம் இயங்கும் கருவியை உயிர்ப்பிக்க ஒரு கணனிக்கு இணைத்து கணனியில் உள்ள ஐடியூன்ஸ் மென்பொருள் அதனை நிறைவேற்ற வைண்டும். ஆயினும் இந்த பதிப்பில் இருந்து கருவியை கருவியில் இருந்தவாறே உயிர்ப்பிக்கும் செயற்பாடு வழங்கப்பட்டது.

டுவிட்டர் சமூக வலைத்தளத்திற்கான உள்ளமைந்த ஆதரவை இந்தப்பதிப்பு இயங்குதளம் வழங்கியது. அதாவது புகைப்படங்கள், மற்றும் ஒளிப்படக்கருவி மென்பொருள் போன்றவற்றில் இருந்து நேரடியாக படிமங்களை சமூக வலைத்தளத்தில் பகிரும் சந்தர்ப்பத்தை வழங்கியது.

பிழைகள்
இந்த பதிப்பின் ஆரம்ப நிலைகளில் மின்கலத்தை விரைவாக விரயமாக்கும் சில பிழைகள் இருந்தமையை அப்பிள் ஒத்துக்கொண்டது. இதற்கான தீர்வுகளை புதிய பதிப்புகளில் அப்பிள் வழங்கியது.

சிலர் இந்தப்பதிப்பு உள்ள ஐபோன் 4 கருவிகளில் உரையாடும்போது சில எதிரொலிகள் கேட்பதாக முறையிட்டனர். இதற்கான தீர்வுகளையும் வழங்கியதாக அப்பிள் அறிவித்தது.

வரவேற்பு
பயனர் மத்தியில் இந்தப்பதிப்பு நல்ல வரவேற்பைப்பெற்றது. குறிப்பாக புதிய நொடிபிகேசன் சென்டர் மற்றும் கம்பியில்லா முறையில் ஐடியூன்உடன் இணைதல் போன்ற பயன்பாடுகள் பயனர் மத்தியில் இந்தப்பதிப்பு இயங்குதளம் பற்றி நன்மதிப்பு ஏற்படுத்தியது.

மேற்கோள்கள்

ஐஓஎஸ் இயங்குதளங்கள்
ஐஓஸ்
திருநள்ளாறு

திருநள்ளாறு இந்தியாவின் புதுச்சேரி யூனியன் பிரதேசத்தின், காரைக்கால் அருகில் உள்ள ஒரு சிறிய நகரம் ஆகும். இது அண்டை மாநிலமான தமிழ்நாட்டிற்குள்ளே அமைந்துள்ளது. இந்த நகரத்தை சாலை மூலம் சென்றடையலாம். சிவனின் வடிவமான சனீசுவர பகவானுக்கு என்று திருநள்ளாறில் ஒரு கோவில் உள்ளது. சனி பெயர்ச்சி அன்று தர்ப்பாரண்யேசுவரர் கோயிலுக்கு இலட்சக்கணக்கான பக்தர்கள் இங்கு வருவர்.

தர்ப்பாரண்யேசுவரர் கோயில்

திருநள்ளாறு தர்ப்பாரண்யேசுவரர் கோயில் பாடல் பெற்ற தலங்களில் ஒன்றாகும். சம்பந்தர், அப்பர், சுந்தரர் மூவரதும் பாடல் பெற்ற இத்தலம் காரைக்கால் வட்டத்தில் அமைந்துள்ளது. இத்தலத்தில் இடையனுக்கு இறைவன் காட்சியளித்தார் என்பது தொன்நம்பிக்கை. இங்குள்ள சனிபகவான் சந்நிதி பிரசித்தி பெற்றதாகும்.

மேற்கோள்கள்

வெளி இணைப்புகள்
http://www.thirunallar.org 
http://thirunallar.in/ 
 http://karaikal.gov.in/SDS/shistory.htm  (காரைக்கால் மாவட்ட வலைத்தளத்தில் திருநள்ளாறு பற்றி தகவல் )
 http://www.chennaivision.com/?page_id=413   (21 திசம்பர் 2011 அன்று சனி பெயர்ச்சி விழாவின் நேரடி ஒளிபரப்பு)
 http://www.indiantemples.com/Articles/Tirunall.html (திருநள்ளாறு கோவில்)
 http://www.pondyonline.com/user/NavagrahaTemples/Saturn.aspx 
 http://www.thirunallarsaneeswaran.org/   (26 செப்டம்பர் 2009 அன்று சனி பெயர்ச்சி விழாவின் நேரடி ஒளிபரப்பு)

காரைக்கால் மாவட்டத்தில் உள்ள ஊர்களும் நகரங்களும்
நாமகிரிப்பேட்டை கிருஷ்ணன்

நாமகிரிப்பேட்டை கிருஷ்ணன் (2 ஏப்ரல் 1924 – 30 ஏப்ரல் 2001),  தமிழகத்தைச் சேர்ந்த நாதசுவர இசைக் கலைஞர். தமிழகத்தின் நாமக்கல் மாவட்டத்திலுள்ள சேந்தமங்கலம் எனும் சிற்றூரில் பிறந்தவர். இந்தியா முழுவதும் பல்வேறு இசை நிகழ்ச்சிகளை நிகழ்த்தியுள்ளார்.

வாழ்க்கை
இவரின் தந்தை பெயர் காத்தாசாமி பிள்ளை. தாய் குஞ்சம்மாள். நாமகிரிப்பேட்டை அரசினர் பள்ளியில் பயின்றவர்.

இசை
நாதசுவரம் வாசிப்பதில் தனக்கென ஒரு பாணியை பின்பற்றி ரசிகர்களை கவர்ந்தவர். இசைக் குடும்பத்தில் பிறந்த இவர் சிறுவயதில் பாட்டனார் சின்னப்ப முதலியாரிடம் நாதசுவரமும், வாய்ப்பாட்டும் கற்றார். பின் அருப்புக்கோட்டை கணேசனிடம் முறைப்படி நாதசுவரம் பயின்றார். உள்நாட்டிலும் வெளிநாட்டிலும் நாதசுவரக் கச்சேரிகளை ஏராளமாக நிகழ்த்தியுள்ளார்.

விருதுகள்
கலைமாமணி விருது, 1972
பத்மசிறீ விருது, 1981
சங்கீத நாடக அகாதமி விருது, 1981
 இசைப்பேரறிஞர் விருது, வழங்கியது: தமிழ் இசைச் சங்கம், சென்னை.

ஏனைய சிறப்புகள்
திருப்பதி வெங்கடேஸ்வரா கோயிலின் ‘ஆஸ்தான சங்கீத வித்வானாக’ 1977 ஆம் ஆண்டு நியமிக்கப்பட்டார்.

மேற்கோள்கள்

நாதசுவரக் கலைஞர்கள்
பத்மசிறீ விருது பெற்ற தமிழர்கள்
1924 பிறப்புகள்
2001 இறப்புகள்
பத்மசிறீ விருது பெற்ற கலைத் துறையினர்
ஊர் பெயரால் அறியப்படும் மக்கள்
ஐஓஎஸ் 6

ஐஓஎஸ் 6 எனப்படுவது அப்பிள் நிறுவனத்தின் தொடுதிரை கருவிகளுக்கான நகர்பேசி இயங்குதளத்தின் ஆறாம் பதிப்பாகும். இந்தப்பதிப்பு செப்டம்பர் 19, 2012 அன்று வெளியிட்டு வைக்கப்பட்டது. மூன்றாம் தலைமுறை ஐபொட் கருவிகள் மற்றும் முதலாம் தலைமுறை ஐபாட் கருவிகள் இந்த பதிப்பில் ஆதரிக்கப்படவில்லை. ஐபோன் 3ஜிஎஸ் இற்குப் பிந்திய கருவிகள் முதன்மையாக இந்த இயங்குதளத்தின் பதிப்பில் ஆதரிக்கப்பட்டது.

செப்டம்பர் 12, 2012இல் அப்பிள் நிறுவனத்தால் நடத்தப்பட்ட நிகழ்வு ஒன்றில் அப்பிள் ஐபோன் 5 மற்றும் அதை ஆதரிக்கும் ஐஓஎஸ் 6 ஆகியன உத்தியோக பூர்வமாக அறிவிக்கப்பட்டது. பீட்டாபதிப்பில் இருந்து இறுதிப் பயனர் பதிப்பிற்கு விரைவாக மாற்றம்பெற்ற ஐஓஎஸ் பதிப்பாகவும் இந்தப்பதிப்பே திகிழ்கின்றது என்பதையும் இங்கே குறிப்பிட வேண்டும்.

செயற்பாடுகள்
அப்பிள் மற்றும் கூகிள் நிறுவனங்கள் இடையிலான கசப்பான நிக்ழவுகளைத் தொடர்ந்து கூகிள் யூடியூப் மற்றும் கூகிள் மப்ஸ் ஆகிய செயலிகள் இயல்பிருப்பாகவே நீக்கப்பட்டது. ஆயினும் அப்ஸ்டோரின் மூலம் தேவையான பயனர்கள் இதை பதிவிறக்கும் வசதி பின்னர் வழங்கப்பட்டது. அப்பிள் நிறுவனத்தின் மப்ஸ் சசெயலி தேர்ந்தெடுக்கப்பட்ட சில நகரங்களை முப்பரிமான வடிவில் காணும் வசதிகளையும் வழங்கியது.

சிரி செயலி
அப்பிளின் இலத்திரனியல் உதவியாளர் செயலி சிரியில் மேலதிக வசதிகள் சேர்க்கப்பட்டது. இதன் மூலம் பேஸ்புக், டுவிட்டர் போன்ற தளங்களில் நேரடியாக செய்திகளை இயற்படுத்த முடிகின்றமை, மேலும் உணவகங்களில் முன்பதிவு செய்தல், வானிலை போன்ற தரவுகளைப் பெறும் வசதிகள் முதலியன வழங்கப்பட்டது. இது வரை ஐபோன் 4எஸ்இல் மட்டும் செயற்பட்ட சிரி செயலி இந்தப்பதிப்பின் பின்னர் ஐபோன் 5இலும் செயற்படத்தொடங்கியது.

பேஸ்புக் ஒருங்கிணைப்பு
பேஸ்புக் செயலி இயங்குதளத்துடன் உள்ளமைந்த ஒரங்கிணைக்கப்பட்ட இணைப்பைக் கொண்டிருந்தது. இதன் மூலம் பேஸ்புக் இயல் செயலியை நேரடியாக ஏனைய செயலிகளில் இருந்து அணுக முடிவதுடன் அப்ஸ்டோர் மற்றும் கேம் சென்டர் போன்ற செயலிகளில் லைக் பொத்தான்கள் ஒருங்கிணைக்கப்பட்டன.

வழுக்கள்
கூகிள் மப்ஸ் நீக்கப்பட்டு அப்பிள் நிறுவனத்தால் வழங்கப்பட்ட மப்ஸ் செயலியில் பல பிழைகள் காணப்பட்டன. அப்பிள் நிறுவனத்தின் முதன்மைச் செயல் அதிகாரி டிம் குக் அவர்களது உத்தியோகப் பூர்வ தளத்தில் மன்னிப்புக் கோருமளவிற்கு வழுக்கள் காணப்பட்டன.

ஐஓஎஸ் 6.1 பதிப்பின் பின்னர் மின்கலம் வேகமாக நிறைவு பெறுதல் மற்றும் நகர்பேசி சமிக்ஜை சரியாக கிடைக்காமை ஆகிய வழுக்களும் அறிவிக்கப்பட்டன.

மேற்கோள்கள்

ஐஓஎஸ் இயங்குதளங்கள்
ஐஓஸ்
மகாத்மா ஜோதிபா பூலே ரோகில்கந்து பல்கலைக்கழகம்

மகாத்மா ஜோதிபா பூலே ரோகில்கந்து பல்கலைக்கழகம் உத்தரப் பிரதேசத்தின் பரெய்லி நகரில் உள்ளது. இத்துடன் இருநூற்றுக்கும் அதிகமான கல்லூரிகள் இணைக்கப்பட்டிருக்கின்றன. பரெய்லி, மொராதாபாத், ராம்பூர், பீஜ்னோர், ஜோதிபா பூலே நகர், புதவுன், பிலிபித், சாஜகான்பூர், நொய்டா, சீதாபூர் உள்ளிட்ட மாவட்டங்களில் இதன் கிளைகள் அமைந்துள்ளன.

துறைகள்
இப்பல்கலைக்கழகத்தில் கற்பிக்கப்படும் துறைகள் கீழே தரப்பட்டுள்ளன.
 பொறியியல்
 மின்னணுவியல்
 கணிப்பொறியியல்
 மின்னியல்
 இயந்திரப் பொறியியல்
 வேதிப் பொறியியல் 
 வேதியியல்
 இயற்பியல்
 கணிதம்
 மானுடவியல்
 மேம்பட்ட சமூகவியல்
 பழங்கால வரலாறு
 பகுதிவாரி பொருளாதாரம்
 முதியோர் கல்வி
 மேலாண்மை

சான்றுகள்

மேற்கோள்கள்

உத்தரப் பிரதேசப் பல்கலைக்கழகங்கள்
அரித்துவாரமங்கலம் ஏ. கே. பழனிவேல்

அரித்துவாரமங்கலம் ஏ. கே. பழனிவேல் (பிறப்பு: 1948) என்பவர் தமிழகத்தைச் சேர்ந்த தவில் இசைக் கலைஞர் ஆவார்.

இசை வாழ்க்கை
பழனிவேல் ஆரம்ப காலத்தில் தனது தந்தையார் எஸ். குமாரவேலிடம் தவில் வாசிக்கக் கற்றுக் கொண்டார். 1959 ஆம் ஆண்டு முதல் டி. ஜி. முத்துக்குமார சுவாமிப் பிள்ளையிடமிருந்து இசைப் பயிற்சியினைப் பெற்றார். இவர் இந்தியாவிலும், உலகின் பல்வேறு நாடுகளிலும் முன்னணிக் கலைஞர்களுடன் இணைந்து 'ஒருங்கிணைந்த வாத்திய இசை' நிகழ்ச்சிகளை நிகழ்த்தியுள்ளார்.

விருதுகள்
 சங்கீத நாடக அகாதமி விருது, 2001
 பத்மசிறீ விருது
 இசைப்பேரறிஞர் விருது, 2015. வழங்கியது: தமிழ் இசைச் சங்கம், சென்னை.

மேற்கோள்கள்

1948 பிறப்புகள்
சங்கீத நாடக அகாதமி விருது பெற்றவர்கள்
தவில் கலைஞர்கள்
பத்மசிறீ விருது பெற்ற தமிழர்கள்
இசைப்பேரறிஞர் விருது பெற்றவர்கள்
வாழும் நபர்கள்
பத்மசிறீ விருது பெற்ற தவில் கலைஞர்கள்
ஊர் பெயரால் அறியப்படும் மக்கள்
நாடாளுமன்ற வீடு (கன்பரா)

நாடாளுமன்ற வீடு (Parliament House) ஆஸ்திரேலியத் தலைநகர் கான்பராவில் அமைந்துள்ள ஆஸ்திரேலிய நாடாளுமன்ற கூட்டங்களுக்கான இடமாகும். இக்கட்டம் "மிட்சல்/கியூர்கோலா கட்டடக்கலைஞர்கள்" என்பதனால் கட்டப்பட்டு 9 மே 1988 அன்று ஆஸ்திரேலிய இராணி இரண்டாம் எலிசபெத்தினால் திறந்து வைக்கப்பட்டது. இதற்கான செலவு 1.1 பில்லியன் ஆஸ்திரேலிய டொலர்கள் எனக் கணிப்பிடப்பட்டுள்ளது.

வெளி இணைப்புகள்

Parliament of Australia
Old Parliament House 
Parliament House  / image trail from Picture Australia.
This Australian ABC page gives an account of the new Parliament House.
Australianexplorer Parliament House tourism site.
 Todae Solar Parliament House Solar Power Case Study 
 Silex Systems Press Release 
 Australian Parliament House Project Page 

கன்பராவிலுள்ள கட்டிடங்கள்
எருசலேம் நரம்புப் பாலம்

எருசலேம் நரம்புப் பாலம் (Jerusalem Chords Bridge) அல்லது எருசலேம் நார்ப் பாலம் (Jerusalem Bridge of Strings , Gesher HaMeitarim) என்பது எருசலேம் நகர நுழைவில் அமைந்துள்ள ஓர் பாலமாகும். இது ஆகஸ்ட் 19, 2011 முதல் இலகு தொடரூந்துதிற்காக பயன்படுத்தப்படுகின்றது. இப் பாலம் கட்ட கிட்டத்தட்ட $70 மில்லியன் செலவானது. இது சூன் 25, 2008. அன்று திறந்து வைக்கப்பட்டது. இதனை வடிவமைத்தவர் எசுப்பானியக் கட்டடக் கலைஞர் மற்றும் பொறியாளர் ஆகிய சந்தியாகோ கலத்ராவா ஆவார்.

உசாத்துணை

வெளி இணைப்புகள் 
 Bridges, string art and Bézier curves — mathematical analysis of the shape.

சந்தியாகோ கலத்திராவாவின் அமைப்புக்கள்
இசுரேலிலுள்ள கட்டடங்களும் கட்டமைப்புக்களும்
மோசே அவிவ் கோபுரம்

மோசே அவிவ் கோபுரம் (Moshe Aviv Tower, ) என்பது இசுரேலின் ரமட் கான் பகுதியில் அமைந்துள்ள  உயரம் உடைய வானளாவி ஆகும். இந்த 68 மாடிக்கட்டடம் "நகர வாயில்" என ("City Gate", ) அதன் உண்மையான பெயரால் அழைக்கப்படும். இது இசுரேலிலுள்ள உயரமிக்க கட்டடமாகும்.

பின்னணி
இக்கட்டடம் அம்னோன் நிவ், அம்னோன் ஸ்கவாட்ஸ் ஆகிய கட்டடிடக்கலை நிபுணர்களினால் வடிவமைக்கப்பட்டது. இந்தக் கட்டடம் முழுமையடையும் முன், கட்டட நிர்மானிப்பு நிறுவனர் மோசே அவிவ் விபத்தில் இறந்ததார். அவரின் நினைவாக இக்கட்டடம் அவரின் பெயரைப் பெற்றது.

படத்தொகுப்பு

உசாத்துணை

வெளி இணைப்பு

இசுரேலிலுள்ள கட்டடங்களும் கட்டமைப்புக்களும்
தந்தி தொலைக்காட்சி

தந்தி தொலைக்காட்சி என்பது தினத்தந்தி நாளிதழுக்கு சொந்தமான 24 மணி நேரச் செய்தி வழங்கும் தொலைக்காட்சி சேவை ஆகும். இந்த அலைவரிசை நவம்பர் 13, 2012 ஆம் ஆண்டு முதல் சென்னையை தலைமையகமாகக் கொண்டு இயங்கி வருகின்றது.

வரலாறு
இந்த அலைவரிசை 'என்டி டிவி இந்து' என்ற பெயரில் மே 16, 2009 அன்று என்டிடிவி (51%) மற்றும் தி இந்து குழுமம் (49%) ஆகிய நிறுவனங்களால்
ஆங்கில மொழி செய்தி வழக்குக்கும் அலைவரிசையாக ஆரம்பிக்கப்பட்டது. இது சென்னையில் மட்டும் ஒளிபரப்பானது. என்டிடிவி இந்துவை தினத்தந்தி குழு கைப்பற்றிய பிறகு இந்த அலைவரிசை 'தந்தி தொலைக்காட்சி' என மறுபெயரிட்டது. 

ஆரம்பத்தில் இது ஒரு சென்னை நகரத்துக்கே உரிய அலைவரிசையாக இருந்தது. பின்னர் தந்தி தொலைக்காட்சி என மறுபெயரிடப்பட்டு நவம்பர் 13, 2012 தீபாவளி அன்று 24 மணி நேர தமிழ் செய்தி தொலைக்காட்சியாக தொடங்கப்பட்டது. இது தற்பொழுது தனது சேவையை இந்தியா முழுவதும் தொடர்கிறது.

சின்னம்

செய்திகள்
 காலை 10 மணி செய்திகள்
 நண்பகல் 12 மணி செய்திகள்
 மாலை 4 மணி செய்திகள்
 மாலை 6 மணி செய்திகள்
 இரவு 9 மணி செய்திகள்
 தந்தி செய்திகள்
 தந்தி செய்தி தொடர் 
 நம்ம ஊர் செய்திகள்
 தேசம் சர்வதேசம் (செய்தி மாலை)
 ஹலோ தந்தி
 மைதானம் ஸ்போர்ட்ஸ் நியூஸ்
 செய்தி தளம்

நிகழ்ச்சிகள்
 24 ஃபிரேம்ஸ்
 360 உலகைச்சுற்றி
 அச்சம் தவிர்
 ஆயுத எழுத்து
 பாக்ஸ் ஆபிஸ் 1,2,3 
 இளமை இனிமை புதுமை
 கருவிகள் பலவிதம்
 மக்கள் முன்னால்
 கேள்விக்கென்ன பதில்
 மெய்பொருள் காண்பது அறிவு
 முதலீடு
 நாடோடி
 நட்புடன் அப்சரா
 நித்ய தர்மம்
 சமையல் குருகுலம்
 சந்திப்போமா @ சினிமா கபே
 சந்தை
 சட்டம் யார் பக்கம்
 சுவடுகள்
 தெனாலி தர்பார்
 திரைகடல்
 டாப் டியூன்ஸ்
 உதயம் புதிது
 உள்ளது உள்ளபடி
 வழக்கு
 வெற்றிப்படிக்கட்டு

மேற்கோள்கள்

வெளி இணைப்புகள் 
 Official website 
 Thanthi TV on YouTube

2012 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
தமிழ்த் தொலைக்காட்சிச் சேவைகள்
தொலைக்காட்சி நிலையங்கள் சென்னை
செய்தி தொலைக்காட்சி அலைவரிசைகள்
செவ்வெண்

செவ்வெண் என்பது தமிழில் காணப்படும் இலக்கணக் குறியீடுகளில் ஒன்று. தொல்காப்பியம் இதனைச் 'செவ்வெண் இறுதி' எனக் குறிப்பிட்டு மொழியில் எவ்வாறு அமையும் என்பதை விளக்குகிறது.

பொருள்களை எண்ணிக் கணக்கிடும்போது தமிழில் பல்வேறு இடைச்சொற்களைப் பயன்படுத்தி எண்ணித் தொகைப்படுத்துவது வழக்கம். 
 'உம்' இடைச்சொல்லைப் பயன்படுத்துதல் - எடுத்துக்காட்டு - கண்ணும் கருத்துமாய் இரு.
 'என' இடைச்சொல்லைப் பயன்படுத்துதல் - எடுத்துக்காட்டு - உயிர் என மெய் என எழுத்துக்கள் இரண்டு வகைப்படும்.
 'ஏ' இடைச்சொல்லைப் பயன்படுத்துதல்  - எடுத்துக்காட்டு - பூவே காயே பழம் என மூன்றும் நல்லவை.
 உம் என்னும் இடைச்சொல் உருபு மறைந்து நிற்கும் உம்மைத்தொகை - எடுத்துக்காட்டு - சேர சோழ பாண்டியர்
செவ்வெண் என்பது இவற்றிலிருந்து வேறுபட்டது. செம்மை+எண் என்பது செவ்வெண் என வரும். செம்மை என்பது ஒழுங்கு-முறை. பொருள்களை எண்ணும்போது கைடைப்பிடிக்கப்படும் ஒழுங்குமுறைமையைச் செவ்வெண் என்றனர். தொல்காப்பியத்துக்கு உரை எழுதும் இளம்பூரணர் செவ்வெண்ணுக்குத் தந்துள்ள எடுத்துக்காட்டுகள் இவை.

'சாத்தன், கொற்றன், பூதன் என மூவரும் வந்தார்' என வரும் செவ்வெண்.
செவ்வெண் முறைமையில் எண்ணும்போது எத்தனை என எண்ணிக்கைத் தொகைச் சொல்லைப் பயன்படுத்த வேண்டும் என்பது மரபு.

அடிக்குறிப்பு

இலக்கணம்
தமிழ் இலக்கண வகைகள்
தமிழ் தொலைக்காட்சிச் சேவைகள்

தமிழ் தொலைக்காட்சிச் சேவை உலகில் உள்ள அணைத்து தமிழ் மக்களுக்கான ஒரு பொழுது போக்கு சேவையாகும்.

பொழுதுபோக்கு அலைவரிசைகள்

இந்தியா - தமிழ்நாடு
 சன் தொலைக்காட்சி
 விஜய் தொலைக்காட்சி
 புதுயுகம் தொலைக்காட்சி
 கலைஞர் தொலைக்காட்சி
 ஜீ தமிழ்
 ஜெயா தொலைக்காட்சி
 ராஜ் தொலைக்காட்சி
 பாலிமர் தொலைக்காட்சி
 மெகா தொலைக்காட்சி
 கேப்டன் தொலைக்காட்சி
 மக்கள் தொலைக்காட்சி
 தமிழன் தொலைக்காட்சி
 விண் தொலைக்காட்சி
 பொதிகை தொலைக்காட்சி
 விண் தொலைக்காட்சி
 வசந்த் தொலைக்காட்சி 
 மூண் தொலைக்காட்சி
 பேப்பர் தொலைக்காட்சி
 இமயம் தொலைக்காட்சி
 குறல் தொலைக்காட்சிடிவி

இலங்கை
 சக்தி தொலைக்காட்சி
 நேத்ரா தொலைக்காட்சி
 வசந்தம் தொலைக்காட்சி
 வெற்றி தொலைக்காட்சி
 டான் தமிழ் ஒளி

மலேசியா 
 அஸ்ட்ரோ வானவில்
 விண்மீன் தொலைக்காட்சி HD
 ஓம்தமிழ் தொலைக்காட்சி

சிங்கப்பூர்
 வசந்தம் தொலைக்காட்சி

கனடா
 ஏடிஎன் செயா தொலைக்காட்சி 
 தமிழ் வண் 
 தமிழ் விசன்

ஐக்கிய இராச்சியம்
 தீபம் தொலைக்காட்சி

ஆஸ்திரேலியா
 ஜி தொலைக்காட்சி

பிரான்ஸ்
 தமிழ் டெலிவிஷன் நெட்வொர்க்

இசை சேனல்
 சன் மியூசிக்கு
 இசை அருவி 
 ராஜ் மியூசிக்
 ஜெயா மக்ஸ்
 எஸ்எஸ் மியூசிக்
 கப்டன் மியூசிக் 
 மெகா மியூசிக் 
 சேனல் UFX

தமிழ்த் தொலைக்காட்சிச் சேவைகள்
எஃப் வரிசை

எஃப் வரிசை வானொலி அலைகளானது மின்காந்த அலைப்பிரிவில் (electromagnetic spectrum) 3 முதல் 4 GHz வரையிலான அதிர்வெண் கொண்டவை என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. இதன் அலைநீளமானது 100 முதல் 75 சென்றி மீட்டர்கள் வரை ஆகும். வானொலி அலைப்பிரிவில் எஃப் வரிசை அலைகள் கீழ்ப்பகுதியில் வகைப்படுத்தப்பட்டுள்ளன. பழைய வரையறையில் தற்போதைய எஃப் வரிசை அதிர்வெண் எஸ் வரிசை என வரையறுக்கப்பட்டிருந்தது.

மேற்கோள்கள்

மின்காந்தவியல்
குரு பரம்பரை

குரு பரம்பரை (சமசுகிருதம்: परम्परा, paramparā), (ஆங்கிலம்: (Lineage of Teachers)  என்பது இந்து சமய வேத பண்பாட்டின் மரபுப்படி, வேத வேதாந்த சாத்திரத்திங்களில் குறிப்பிட்டுள்ள குருகுலத்தில்    ஒரு குருவிடமிருந்து சாத்திரக் கல்வி பயின்ற மாணவர்கள் பற்றிய பரம்பரையைக் குறிக்கிறது. இந்த குரு பரம்பரை மரபு பௌத்தம், சமணம், மற்றும் சீக்கியம் ஆகிய மதங்களிலும் காணப்படுகிறது.

சமசுகிருதத்தின்படி ”குரு பரம்பரை” என்பதன் பொருள் தடையற்ற வாரிசு, தொடர்ச்சி, தியானம் அல்லது மரபு” என்று குறிப்பிடப்படுகிறது.  குருகுல மரபில் கல்வி பயின்ற குரு சீட பரம்பரையினர், குருவை தங்கள் குடும்ப உறுப்பினராக ஏற்றுக் கொள்ளும் மரபும் உள்ளது.

சில வெள்ளை தாந்தீரிக குருபரம்பரை மரபுகளில்  குரு – சீடர்கள் பரம்பரையில், ஒரு காலகட்டத்தில் செயல்படும் ஒரு குருமட்டுமே இருப்பர்.

இந்து குரு பரம்பரை அமைப்பில் வேத வேதாந்த சாத்திரங்களை குருவானவர், தன் சீடர்களுக்கு வாய் மொழியாக கற்றுத்தருவார். அதை சீடர்கள் மனதில் நன்கு இருத்தி, எப்போதும் அதைப் பற்றியே சிந்தித்து கொண்டே இருந்து, ஐயம் திரிபுறக் கற்று, தனது குருவிற்குப்  பின் தனது சீடர்களுக்கு அதே கல்வியை, தன் குரு தனக்கு உபதேசித்தபடி கற்றுத் தரவேண்டும். இவ்வாறாக வேத வேதாந்த சாத்திரங்கள் எவ்வித மாற்றமுமின்றி வாய்மொழி மூலமாக மட்டுமே குருவிடமிருந்து சீடர்களுக்கு, குரு பரம்பரையில் காக்கப்பட்டு வருகிறது.

குருபரம்பரையில் ஆன்மிகம், இசை, நாட்டியம், மருத்துவம், போர்க்கலை, போன்ற கலைகள்கூட கற்றுக் கொடுக்கப்படுகிறது.

குரு பரம்பரையில் குருவின் பட்டங்கள் 
குரு பரம்பரையில் தனக்கு கல்வி கற்றுக்கொடுத்த குருவை மட்டுமின்றி, குருவின் குருக்களையும் போற்றி வணங்கும் மரபு சீடர்களுக்கு உள்ளது. தகுதிக்கேற்ப குருவை சில அடைமொழிகளுடன் அழைக்கப்படுவது இந்து சமய மரபு. அவைகள் சில கீழ்க்கண்டவாறு:
 குரு -  ஒரு சீடனுக்கு தற்போது கல்வி கற்றுத் தரும் குரு.
 பரம குரு -  ஒரு குறிப்பிட்ட தத்துவத்தை கொண்ட குரு -  சீட மரபை நிலைநாட்டிய குரு. (எ. கா., ஆதி சங்கரர், அத்வைத தத்துவத்தை நிலைநாட்டிய பரம குரு).
 பராபர குரு  (Parātpara-Guru) –  பல்வேறு தத்துவங்களைக் கொண்ட குரு – சீட மரபுகளை தோன்றுவதற்கு ஆதாரமாக இருந்தவர் மகாகுரு (எ.கா., வேத வியாசர்).
 '''பரமேஷ்டி குரு’’’– மோட்சத்தை வழங்கக்கூடிய மிக மிக உயர்ந்த குரு. (எ. கா.,  தட்சிணாமூர்த்தி அல்லது சிவன்)

மேற்கோள்கள்

இதனையும் காண்க 
 குரு
 குருகுலம்

இந்து மெய்யியல் கருத்துருக்கள்
இந்திய மெய்யியல்
இரஜத் டோகஸ் (நடிகர்)

இரஜத் டோகஸ்  (இந்தி: रजत टोकस, ஆங்கிலம்: Rajat Tokas) ஓர் இந்திய தொலைகாட்சி நடிகர் ஆவார். தர்தி கா வீர் யோதா ப்ரித்விராஜ் சௌஹான் என்ற தொலைக்காட்சித் தொடரில் பிரிதிவிராஜ் சவுகான் என்ற கதாபாத்திரத்தில் நடித்தார். அந்தத் தொடருக்குப் பிறகு இவர் எல்லோருக்கும் மிகவும் பரிச்சியமான நடிகரானார். அதன் பிறகு தரம் வீர் போன்ற பல தொடர்களில் நடித்து பல விருதுகளையும் பெற்றார்.

தற்பொழுது ஜீ தொலைகாட்சியில் ஜோதா அக்பர் என்ற ஒரு வரலாற்றுத் தொடரில் அக்பர் என்ற வேடத்தில் நடிக்கின்றார்.

ஆரம்ப வாழ்க்கை
இவர் முனிர்கா, புது தில்லியில் பிறந்தார். ஆர். கே. புரம், தில்லியில் ஹோப் ஹால் அறக்கட்டளைப் பள்ளியில் கல்வி பயின்றார்.

சின்னத்திரை
 2005-சாய் பாபா
 2006-2007 தர்தி கா வீர் யோதா ப்ரித்விராஜ் சௌஹான்
 2008 தரம் வீர்
 2010 கேஷவ் பண்டிட்
 2010-2011 தேரே லியே
 2011 பந்தினி
 2012  Fear Files: Darr Ki Sacchi Tasvirein
 2013- ஜோதா அக்பர்

மேற்கோள்கள்

வாழும் நபர்கள்
1991 பிறப்புகள்
இந்தி தொலைக்காட்சி நடிகர்கள்
திராஷ்டி தமி

திராஷ்டி தமி () ஒரு விளம்பர நடிகை மற்றும் தொலைக்காட்சி நடிகை ஆவர். இவர் 2007ம் ஆண்டு தில் மில் கயே (Dill Mill Gayye) என்ற தொலைக்காட்சித் தொடரில் அறிமுகமானார். அதைத் தொடர்ந்து கீத் (Geet) என்ற தொடரில் நடித்தார்’ அந்த தொடரின் மூலம் இவர் எல்லோருக்கும் பரிச்சியமான நடிகையானார்.

தற்பொழுது கலர்ஸ் (Colors) தொலைக்காட்சியில்  மதுபாலா - கொஞ்சம் இஷ்டம் கொஞ்சம் கஷ்டம் என்ற தொடரில் மதுபாலா என்ற வேடத்தில் நடிக்கின்றார். இவர் 2012ம் ஆண்டு ’அழகான கண்கள் உள்ள ஆசியா பெண்கள்’ என்ற போட்டியில் 12வது இடத்தில வந்தார். இவர் பல நடன நிகழ்ச்சிகளிலும் பங்கு பெற்றார்.

சின்னத்திரை
 2007-2009 தில்  மில் கயே 
 2010-2011 கீத்
 2012-  மதுபாலா - கொஞ்சம் இஷ்டம் கொஞ்சம் கஷ்டம்

வெளி இணைப்புகள்
 
 

வாழும் நபர்கள்
இந்தியத் தொலைக்காட்சி நடிகைகள்
இந்திய நடிகைகள்
1985 பிறப்புகள்
அடினோசின் முப்பொசுபேற்று

அடினோசின் முப்பொசுபேற்று அல்லது அடினோசின் முப்பாசுப்பேட்டு ('Adenosine triphosphate' (ATP)) என்பது அனைத்து உயிரினங்களின் கலங்களிலும் பயன்படுத்தப்படும் ஒரு முக்கியமான துணை நொதியமாகும். இது உயிரினங்களில் சக்திக்கான அளவீடாக உள்ளது. கலத்துக்கிடையில் அனுசேபத்துக்காக சக்தியை இடம் மாற்றும் முக்கியமான மூலக்கூறாக அடினோசின் முப்பொசுபேற்று விளங்குகின்றது. ஒளித்தொகுப்பு, காற்றுள்ள சுவாசம் மற்றும் காற்றின்றிய சுவாசம் போன்ற உயிர்ச் செயல்முறைகள் இம்முறைகள் மூலம் கிடைக்கும் சக்தியை உயிரினங்கள் இம்மூலக்கூறில் சேமிக்கின்றன. அடினோசின் முப்பொஸ்ஃபேட்டில் மூன்று பொஸ்ஃபேட் கூட்டங்கள் உள்ளன. இம்மூலக்கூறு அடினோசின் இருபொபொசுபேற்று (ADP) மற்றும் அடினோசின் ஒற்றைபொசுபேற்று (AMP) ஆகியவற்றிலிருந்து உருவாக்கப்படுகின்றது. அடினோசின் முப்பாசுப்பேட்டை சக்தி பிறப்பிக்க உயிரினங்கள் பயன்படுத்தும் போது அது மீண்டும் ADP, AMP ஆக மாற்றப்படுகின்றது. சாதாரணமாக மனித உடலில் 250 கிராம் ATP காணப்படும்.

பௌதிக மற்றும் இரசாயன இயல்புகள்

அடினோசின் (அடினைன் மற்றும் ரைபோஸ் வெல்லத்தால் ஆக்கப்பட்டது), மற்றும் மூன்று பாசுப்பேட்டு கூட்டங்கள் (முப்பொஸ்ஃபேட்) ஆகியன அடினோசின் முப்பாசுப்பேட்டை ஆக்குகின்றன. ATP ஒரு நிலைப்புத்தன்மை குறைவான சேர்வையாகும். அது இலகுவில் நீரில் அழிவடையக்கூடியது. எனினும் pH 6.8 மற்றும் 7.4க்கு இடையில் ஓரளவுக்கு நிலைப்புத் தன்மையுடன் காணப்படும். அடினோசின் முப்பொசுபேற்று நீரில் இலகுவாகக் கரையக்கூடியது. இது நீரேற்றப்படும் போது சக்தியை வெளியிடும். இச்சக்தியே உயிரினங்களின் செயற்பாட்டுக்குப் பயன்படுத்தப்படுகின்றது.

ATP +  → ADP + Pi  ΔG˚ = −30.5 kJ/mol (−7.3 kcal/mol)
ATP +  → AMP + PPi  ΔG˚ = −45.6 kJ/mol (−10.9 kcal/mol)

உயிரியல் தொகுப்பு

உயிரினமொன்றின் பல்வேறு அனுசேபச் செயற்பாடுகளின் போது வெளிவிடப்படும் சக்தியைத் தற்காலிகமாகச் சேமிக்க அடினோசின் முப்பாசுப்பேட்டு பயன்படுகின்றது. பொதுவாக ஒரு கலத்தில் 1-10 மில்லி mol/dm3 செறிவில் இது காணப்படும். எளிய மாப்பொருட்களை அல்லது இலிப்பிட்டுக்களை ஒக்சியேற்றுவதிலிருந்து பெறப்படும் சக்தியைக் கொண்டு ATP ADPயிலிருந்து தயாரிக்கப்படும். இவ்வாறு ஒக்சியேற்றுவதற்கு முன்னர் சிக்கலான காபோவைதரேற்றுக்கள் மற்றும் சிக்கலான இலிப்பிட்டுக்கள் நீரேற்றுவதன் மூலம் எளிய வடிவத்துக்கு மாற்றப்படும். குளுக்கோசு மற்றும் ஃப்ரக்டோசு போன்ற எளிய வெல்லங்களாக சிக்கலான காபோவைதரேற்றுக்கள் மாற்றப்படுவதுடன்; கொழுப்பானது கொழுப்பமிலம் ஆகவும் கிளிசரோல் ஆகவும் மாற்றப்படும்.

ஒரு மூலக்கூறு குளுக்கோசை முழுமையாக நீராகவும், காபனீரொக்சைட்டாகவும் ஒக்சியேற்றுவதால் கிடைக்கப்பெறும் சக்தியைக் கொண்டு 30 ATP மூலக்கூறுகளைத் தொகுக்க முடியும்.

மேற்கோள்கள்

உயிர்வேதியியல்
உயிரணு ஆற்றல் பரிமாற்றம்
பியூரின்கள்
கருக்காடிக்கூறுகள்
நீலிமா ராணி

நீலிமா ராணி (Neelima Rani, பிறப்பு: நவம்பர் 6, 1983) இவர் ஒரு தமிழ் திரைப்பட நடிகை மற்றும் சின்னத்திரை நடிகையாவார். இவர் 1992ம் ஆண்டு நடிகர் கமல் நடித்த தேவர் மகன் திரைப்படத்தில் குழந்தை நட்சத்திரமாக அறிமுகமானார், அதற்கு பிறகு பல திரைப்படங்கள் மற்றும் சின்னத்திரை தொடர்களில் நடித்ததன் மூலம் மிகவும் பிரபலமான நடிகையானார்.

தொழில்
இவர் ஐம்பதிற்கும் மேற்பட்ட தொலைக்காட்சித் தொடர்களிலும் முப்பதுக்கும் மேற்பட்ட திரைப்படங்களிலும் நடித்துள்ளார். நான் மகான் அல்ல திரைப்படத்தில் நடித்ததன் மூலம் சிறந்த துணை நடிகைக்கான விருது வென்றார். தொலைக்காட்சியிலிருந்து சற்று விலகி அமளி துமளி, இருவர் உள்ளம், பண்ணையாரும் பத்மினியும் போன்ற திரைப்படங்களில் நடித்தார்.

சின்னத்திரையில்
 2002-2005 மெட்டி ஒலி
 2003-2007 தற்காப்பு கலை தீராதா 
 2003-2009 கோலங்கள்
 2005-2007 என் தோழி என் காதலி என் மனைவி
 2008 புதுமை பெண்கள்
 2009-2012 தென்றல்
 2010-2012 இதயம் 
 2012 பவானி 
 2009-2013 செல்லமே 
 2013- மகாபாரதம்

இது முழுமையானது அல்ல.

திரைப்படம்
 1992- தேவர் மகன்
 2001- பாண்டவர் பூமி (திரைப்படம்)
 2002- விரும்புகிறேன்
 2003- தம் 
 2005- பிரியசகி
 2006- இதயத்திருடன்
 2006- திமிரு
 2006- ஆணிவேர் (2006 திரைப்படம்)
 2007- மொழி (திரைப்படம்)
 2008- சந்தோஷ் சுப்பிரமணியம்
 2009- ராஜாதி ராஜா 
 2009- சிலந்தி
 2010- புகைப்படம் (திரைப்படம்)
 2010- ரசிக்கும் சீமானே
 2010- நான் மகான் அல்ல (2010 திரைப்படம்)
 2011- முரண் (திரைப்படம்)
 2012- மிதிவெடி
 2012- காதல் பாதை
 2013- மதில் மேல் பூனை
 2013- ஓநாயும் ஆட்டுக்குட்டியும்
 2014- பண்ணையாரும் பத்மினியும்
 2014- அமளி துமளி - படபிடிப்பில்
 2014- இருவர் உள்ளம்  - படபிடிப்பில்
 2014- வாலிப ராஜா - படபிடிப்பில்

மேற்கோள்கள்

வெளி இணைப்புகள்
 
 TV is Neelima's first love
 Neelima to shift her focus
 Neelima Rani turns producer

வாழும் நபர்கள்
தமிழ்த் திரைப்பட நடிகைகள்
இந்தியத் தொலைக்காட்சி நடிகைகள்
இந்திய நடிகைகள்
1986 பிறப்புகள்
சென்னை நடிகைகள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
உணர் சுடர்

காதுகளால் ஒலியினை உணரமுடியும். ஆனால் காதுகளால் உயர் அதிர்வெண்ணுடைய மீயொலியினை உணரமுடியாது. மீயொலிகளை உணர எளிமையானதும் மகிழ்ச்சிகரமானதுமான ஒரு முறை உணர் சுடர் (Sensitive flame) முறையாகும். செங்குத்தாக அமைந்த ஒரு சிறு திறப்பு (Nozzle) வழியாக அதிக அழுத்தத்தில் எரி வளிமம் செலுத்தப்பட்டு, எரியுமாறு செய்தால், அழுத்தத்தினைப் பொறுத்து சுடர் உயரமாக எரியும். இந்நிலையில் மீயொலி அலைகள் சுடரின் அடிப்பகுதியில் விழுந்தால், சுடர் நிலையில்லாமல் அசையும், அதன் உயரம் குறைந்து காணப்படும். இதிலிருந்து மீயொலி அங்குள்ளதை அறியமுடியும்.

மேற்கோள்கள்

வெளி இணைப்புகள் 
YouTube clip UCL Phonetics Laboratory 1920s
"The Effect of Inaudible Vibrations upon Sensitive Flames" – W. F. Barrett – Nature (1877)
"The Bunsen Flame: a Sensitive Flame" – W. W. Haldare Gee – Nature (1878)
Sensitive Flames, Popular Science (1874)

ஒலியியல்
அலைகள்
லட்சுமி மஞ்சு

லட்சுமி மஞ்சு () ஒரு தெலுங்கு மொழி திரைப்பட நடிகை, தொலைக்காட்சி தொகுப்பாளர் மற்றும் தயாரிப்பாளர் ஆவார். இவர் தமிழ், தெலுங்கு, ஆங்கிலம், ஹிந்தி மொழி திரைப்படங்களில் நடித்துள்ளார். இவர் சில ஆங்கில மொழி தொலைக்காட்சித் தொடர்களில் நடித்துள்ளார். தெலுங்கு மொழி நிகழ்ச்சிகளையும் தொகுத்து வழங்கியுள்ளார்.

வாழ்க்கை
இவர் இந்திய மாநிலமான தமிழ்நாட்டின் தலைநகரான சென்னையில் பிறந்தார். இவர் மோகன் பாபு என்ற நடிகரின் ஒரே மகள். இவருக்கு மஞ்சு விஷ்ணு, மஞ்சு மனோஜ் என்னும் தம்பிகள் உள்ளனர்.

பிறப்பும் ,கல்வியும் 

நடிகர் மோகன் பாபுவுக்கும் வித்யா தேவிக்கும் பிறந்த ஒரே மகள் லட்சுமி மஞ்சு. 1977  அக்டோபர் 8 இல் பிறந்தார் . ஓக்லஹோமா நகர பல்கலைக்கழகத்தில் தியேட்டரில் இளங்கலைப் பட்டம் பெற்று, அதன் பிறகு பிலிம் புரொடக்சன் திரைப்படத்திற்கான யு.எஸ்.சி. சான்றிதழும் பெற்றுள்ளார்

திரைத்துறை 

4 வயதில் தனது திரைவாழ்க்கையைத் துவக்கிய மஞ்சு, இந்தியாவிலும், அமெரிக்காவிலும் கிட்டத்தட்ட 20 திரைப்படங்களில் நடித்துள்ளார். ஸ்ரீ லக்ஷ்மி பிரசன்னா பிக்சர்ஸ் உடன் இணைந்து சுமார் ஐம்பத்தி ஆறு திரைப்படங்கள் தயாரிக்கப்பட்டு உள்ளது. அமெரிக்கன் தொலைக்காட்சித் தொடரான ​​லாஸ் வேகாஸில் சரஸ்வதி குமார் என்ற பாத்திரத்தில் நடித்துள்ளார். மேலும் டெஸ்பேரேட் வொய்ப்ஸ் , லேட் நைட் வித் மை லவ்வர், மிஸ்டரி ER  போன்ற தொடரிலும் நடித்துள்ளார் .டிசம்பர் 2011 இல், மணிரத்னத்தின் தமிழ்த் திரைப்படமான கடல் படத்தில் செலீனா என்ற ஒரு கதாபாத்திரத்தில் நடித்தார் .

குறும்படமும் ,விளம்பர படங்களும் 

அவர் டொயோட்டா, AARP மற்றும் செவ்ரோலெட் ,சொகுசு கார்  விளம்பர படங்களிலும்  தோன்றினார். [5] வரவிருக்கும் அமெரிக்க படமான பாஸ்மதி ப்ளூஸ்ஸிலும் அவர் நடிக்கிறார். [6] 2006 ஆம் ஆண்டில், லாஸ் ஏஞ்சல்ஸில் பெர் பெக்ட் லைவ்ஸ் என்ற குறும்படத்தை  வில்சிர் பைன் ஆர்ட்ஸுக்காகவும் , லா பெம்மி பிலிம் விற்காகவும் எடுத்தார் . 
.

சொந்த வாழ்க்கை 

இவருடைய முதல் திருமணம் பிரசன்னா என்பவருடன் நடந்தது .ஆனால் நீடிக்கவில்லை ,எனவே விவாகரத்து ஆனது. லக்ஷ்மி மஞ்சு 
2006 ஆகஸ்ட் 4 , ஆண்டி ஸ்ரீனிவாசனை திருமணம் செய்து கொண்டார். 2014 ஆம் ஆண்டு ஜூலை 15 ஆம் தேதி வாடகை தாய் முறையில் ஒரு பெண் குழந்தைக்கு தாயாக ஆனார்.

திரைப்படங்கள்
THE ODE 2008 ஆங்கிலம்
DEAD AIR 2009 ஆங்கிலம்
THANK YOU FOR WASHING 2009 ஆங்கிலம்
அனகனாக ஓ தீருடு 2011 தெலுங்கு
டோன்கள  முத்த 2011 தெலுங்கு
டிபார்ட்மென்ட் - இந்தி
ஊ கொடத்தாரா? உளிக்கி படத்தாரா? -தெலுங்கு
கடல் (2013) - தமிழ்
குண்டேல்லோ கோடரி (2013) - தெலுங்கு
டூசுகெளத 2013 தெலுங்கு
மறந்தேன் மன்னித்தேன் (2013) - தமிழ்
சந்தமாமா  காதலு 2014 தெலுங்கு
புடுகு 2015 தெலுங்கு
டோங்காட்ட 2015 தெலுங்கு
காற்றின் மொழி 2018  - தமிழ்

குறும் படங்கள் 
பெர்கட் லைவ்ஸ் (2008) - ஆங்கிலம்
தி ஒடீ நஜ்மா (2008) - ஆங்கிலம்
டெட் ஏர் கப்பா (2009) - ஆங்கிலம்

தயாரித்தவை
நேனு நீக்கு தெலுசா?
குன்டல்லோ கோதாரி / மறந்தேன் மன்னித்தேன் - தெலுங்கு/ தமிழ்

விருதுகள்
நந்தி விருது

சான்றுகள்

வெளி இணைப்புகள்  
 Official website 
 

வாழும் நபர்கள்
இந்தியத் திரைப்படத் தயாரிப்பாளர்கள்
தெலுங்கு நடிகைகள்
தமிழ்த் திரைப்பட நடிகைகள்
சித்தூர் மாவட்ட நபர்கள்
1977 பிறப்புகள்
தெலுங்குத் திரைப்பட நடிகைகள்
வலையப்பட்டி ஏ. ஆர். சுப்பிரமணியம்

வலயப்பட்டி ஏ. ஆர். சுப்பிரமணியம் என்பவர் தமிழகத்தைச் சேர்ந்த தவில் இசைக் கலைஞராவார்.

இசைப் பயிற்சி
புதுக்கோட்டை மாவட்டத்திலுள்ள வலயப்பட்டி எனும் ஊரில் பிறந்த சுப்பிரமணியம், ஆரம்பத்தில் தனது தந்தை ஆறுமுகத்திடம் நாதசுவர இசையினைக் கற்றார். பின்னர் தவில் வாசிக்கும் கலையினை மன்னார்குடி ராஜகோபால பிள்ளையிடம் கற்றார். அக்காலகட்டத்தில் சிறந்து விளங்கிய நாச்சியார்கோயில் ராகவ பிள்ளை, நீடாமங்கலம் சண்முகவடிவேல், யாழ்ப்பாணம் தட்சிணாமூர்த்தி, வலங்கைமான் சண்முகசுந்தரம் பிள்ளை ஆகியோரின் தவில் இசையினை கேட்டுக் கேட்டு தனக்குரிய ஒரு பாணியினை தான் உருவாக்கிக் கொண்டதாக செவ்வியொன்றில் சுப்பிரமணியம் தெரிவித்துள்ளார்.

இசைப் பங்களிப்புகள்
பிரபல நாதசுவரக் கலைஞர்கள் திருவீழிமிழலை சகோதரர்கள், செம்பனார்கோயில் சகோதரர்கள், காருக்குறிச்சி அருணாசலம், நாமகிரிப்பேட்டை கிருஷ்ணன் இவர்களுடன் இணைந்து இசை நிகழ்ச்சிகள் நடத்தியுள்ளார். கிளாரினெட் கலைஞர் ஏ. கே. சி. நடராஜனுடன் இணைந்து செய்த இசை நிகழ்ச்சிகள் பெரும் வரவேற்பினைப் பெற்றன. நாதசுவரக் கலைஞர் திருவிழா ஜெயசங்கருடன் இணைந்து பெரும் எண்ணிகையில் இசை நிகழ்ச்சிகளைச் செய்துள்ளார்.

இலய நுணுக்கத்தில் வல்லவரான தவில் இசைக் கலைஞர் திருமெய்ஞானம் நடராஜசுந்தரம் பிள்ளைக்கு இணைத் தவில் வாசித்துள்ளார்.  
இசையுலகில் பெரிதும் பேசப்பட்ட இணைகளில் ஒன்று, குன்னக்குடி வைத்தியநாதன் வயலின் – வலயப்பட்டி தவில் இசையாகும். இவர்களின் இணைந்த இசை நடைபெறாத தமிழக ஊரே இல்லை என சொல்லத்தக்கவகையில் ஏறத்தாழ 3000 நிகழ்ச்சிகள் நடைபெற்றுள்ளன.

பெற்ற சிறப்புகள்
 சங்கீத கலாநிதி விருதினைப் பெற்றுள்ள முதல் மற்றும் ஒரே தவில் இசைக் கலைஞர் இவராவார் (2014 ஆம் ஆண்டு, ஜனவரி 1 அன்றின்படி). 
 2009 ஆம் ஆண்டு டிசம்பர் 1 அன்றின்படி, 15,000 இசை நிகழ்ச்சிகளை தனது 61 ஆண்டுகால இசைப் பயணத்தில் இவர் செய்துள்ளார்.

விருதுகள்
இசைப்பேரறிஞர் விருது, 1990. வழங்கியது: தமிழ் இசைச் சங்கம், சென்னை.
சங்கீத கலாநிதி விருது, 2009 ; வழங்கியது: மியூசிக் அகாதெமி, சென்னை

மேற்கோள்கள்

வெளியிணைப்புகள்
 Sangita Kalanidhi for Valayapatti A.R. Subramaniam
 "Early exposure to chess and music a must"
 Thavil takes centrestage 
 Gurus, disciples praise Valayapatti Subramaniam 

இசைப்பேரறிஞர் விருது பெற்றவர்கள்
சங்கீத கலாநிதி விருது பெற்றவர்கள்
தவில் கலைஞர்கள்
தமிழ்நாட்டு இசைக்கலைஞர்கள்
பத்மசிறீ விருது பெற்ற கலைத் துறையினர்
ஊர் பெயரால் அறியப்படும் மக்கள்
இருவர் உள்ளம் (2021 திரைப்படம்)

இருவர் உள்ளம் 2021 இல் வெளிவந்த இந்தியத் தமிழ்க் காதல் திரைப்படமாகும். இத்திரைப்படத்தை ஜி. ரமேஷ் தயாரித்திருந்தார். இப்படத்தில் வினய் கதாநாயகனாக நடிக்க, இவருக்கு ஜோடியாக நடிகைகள் பாயல் ராஜ்புத் மற்றும் அர்ச்சனா குப்தா நடித்திருக்கின்றனர்.

நடிகர்கள் 
 வினய் - கார்த்திக்
 பாயல் ராஜ்புத் - பார்வதி
 அர்ச்சனா குப்தா - சாம்பவி
 சத்யன்
 ரிஷி
 எம். எசு. பாசுகர்
 ஜெயப்பிரகாஷ்
 ரவி பிரகாஷ்
 உமா பத்மநாபன்
 ராஜலட்சுமி
 சிங்கமுத்து
 மீரா கிருஷ்ணன்
 நீலிமா ராணி
 லதா ராவ்
 தீபா
 சிந்தியா
 விஜய் ஆனந்த்

குறிப்புகள் 
இருவர் உள்ளம் படங்கள்

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜய் ஆண்டனி இசையமைத்த திரைப்படங்கள்
சிங்கமுத்து நடித்த திரைப்படங்கள்
எம். எசு. பாசுகர் நடித்த திரைப்படங்கள்
ஐக்கிய இராச்சியத்தின் ஐந்தாம் ஜோர்ஜ்

ஐக்கிய இராச்சியத்தின் ஐந்தாம் ஜோர்ஜ் (George Frederick Ernest Albert; George V;  சூன் 3, 1865 சனவரி 20, 1936)  மே 6, 1910 முதல் தமது மறைவு வரை ஐக்கிய இராச்சியத்தின் அரசராகவும்  பிரித்தானிய டொமினியன்கள் மற்றும் இந்தியாவின் பேரரசராகவும் ஆட்சி புரிந்தவர்.

ஐக்கிய இராச்சியத்தின் விக்டோரியாவின் பேரன் ஆவார். மேலும்  ரஷ்யாவின் இரண்டாம் நிக்கலாஸ், செருமனியின் இரண்டாம் வில்லியமிற்கு ஒன்றுவிட்ட சகோதரர் ஆவார்.  1877 முதல் 1891 வரை அரச கடற்படையில் பணியாற்றினார். 1901இல் விக்டோரியா அரசியாரின் மறைவிற்குப் பிறகு ஜார்ஜின் தந்தை  எட்வர்டு VII அரசராக முடி சூடினார். ஜோர்ஜ் வேல்சு இளவரசராகப் பொறுப்பேற்றார். 1910இல் தமது தந்தையின் மறைவையடுத்து பிரித்தானியப் பேரரசின் மன்னராக முடிசூடினார்.தனது தில்லி தர்பாரில் பங்கெடுத்த ஒரே இந்தியப் பேரரசர் இவரேயாகும்.

முதல் உலகப் போரின் (1914–18) முடிவில் பெரும்பாலான மற்ற ஐரோப்பிய இராச்சியங்களின் வீழ்ச்சிக்கு நடுவே பிரித்தானியப் பேரரசு தனது மிகவும் விரிவான ஆட்பகுதிக்கு விரிவுபடுத்தப்பட்டது. 1917இல், செருமனிக்கு எதிரான பொதுமக்களின் உணர்ச்சிகளுக்கு மதிப்பளித்து தமது அரச மரபான சாக்சு-கோபர்கு மற்றும் கோத்தாவை மறுபெயரிட்டு வின்ட்சர் அரசமரபு எனப் பெயர்சூட்டினார். இந்த அரசமரபின் முதல் பேரரசராக விளங்கினார். இவரது ஆட்சியில் சமூகவுடைமை, பொதுவுடைமை, பாசிசம், ஐரிய குடியரசியக்கம், மற்றும் இந்திய விடுதலை இயக்கம் வளர்ந்தோங்கின. இந்த இயக்கங்கள் அரசியல் வரைபடத்தையே மாற்றி அமைத்தன. 1911ஆம் ஆண்டு நிறைவேற்றப்பட்ட நாடாளுமன்ற சட்டம்  தேர்ந்தெடுக்கப்பட்ட ஐக்கிய இராச்சியத்தின் மக்களவை நியமிக்கப்படும் பிரபுக்கள் அவையை விட உயர்நிலைக் கொண்டதாக நிறுவியது. 1924இல் முதல் தொழிற்கட்சி அமைச்சரவையை நியமித்தார். 1931இல்  நிறைவேற்றப்பட்ட வெஸ்ட்மின்ஸ்டர் சட்டம் பேரரசின் டொமினியன்கள் தனி, விடுதலை பெற்ற நாடுகளாக அங்கீகரித்து பொதுநலவாய நாடுகளாக அறிவித்தது.  தமது ஆட்சியின் பிற்காலத்தில் பெரும்பாலும் நோய்வாய்ப்பட்டிருந்த ஜோர்ஜ் அரசர் 1936ஆம் ஆண்டு மறைந்தார். அவருக்குப் பின்னர் அவரது மூத்த மகன் எட்வர்டு VIII முடி சூடினார். இவர் 1911 ஆம் ஆண்டு டெல்லிக்கு வந்ததன் நினைவாக பெரம்பலூர் பகுதியில் வாய்க்கால் ஒன்று வெட்டப்பட்டது. ஆனால் காலத்தால் அது அழிந்து போனது ஆனால் அதன் நினைவாக இருந்த கல்வெட்டு மட்டுமே மிஞ்சி உள்ளது.

மேற்கோள்கள் 

பிரித்தானிய அரசர்கள்
1865 பிறப்புகள்
1936 இறப்புகள்